ไม่สวยก็เลือกได้
แม้ว่าตอนนี้ธนาคารอิสลามแห่งประเทศไทย (ไอแบงก์) จะมีปัญหาหนี้พะรุงพะรัง อยู่ระหว่างการฟื้นฟูกิจการ แต่ประธานกรรมการอย่าง &#8220;ชัยวัฒน์ อุทัยวรรณ์&#8221; ที่เพิ่งมารับตำแหน่งเพียงเดือนกว่า ก็ยืนยันว่า หัวกระไดแบงก์ไม่เคยแห้งนะจ๊ะ
8 ต.ค. 2557

แม้ว่าตอนนี้ธนาคารอิสลามแห่งประเทศไทย (ไอแบงก์) จะมีปัญหาหนี้พะรุงพะรัง อยู่ระหว่างการฟื้นฟูกิจการ แต่ประธานกรรมการอย่าง “ชัยวัฒน์ อุทัยวรรณ์” ที่เพิ่งมารับตำแหน่งเพียงเดือนกว่า ก็ยืนยันว่า หัวกระไดแบงก์ไม่เคยแห้งนะจ๊ะ
ตอนนี้มีแบงก์ต่างชาติไม่ว่า เมย์แบงก์ ซีไอเอ็มบี ที่มีสัญชาติมาเลเซีย รวมไปถึงแบงก์จากอินโดนีเซีย และแบงก์จากสิงคโปร์มารุมจีบเพียบ
งานนี้ “ชัยวัฒน์” ขอเล่นตัวหน่อย บอกว่ายังไม่สน ขอเวลา “ฟิตแอนด์เฟิร์ม” ดีๆ อีกสัก 1-2 ปีแล้วค่อยมาว่ากัน ถ้าตกลงปลงใจแต่งงานกันตอนนี้มีหวังโดนกดราคาแน่ๆ แต่ถ้าจะคบกันขอเป็นได้แค่ “กิ๊ก” กันไปก่อนก็ได้นะ
ในที่นี้ “กิ๊ก” ความหมายของชัยวัฒน์ คือ มองหน้าก็รู้ใจกัน ต้องตาต้องใจ ยังไม่ต้องแต่งงาน เป็นเพียงพันธมิตรส่งธุรกรรมการเงินให้กันอย่างนี้รับได้
ตบท้ายด้วยว่า อาศัยประสบการณ์ที่ทำแบงก์มา 40 กว่าปี ดูทุกซอกทุกมุมของไอแบงก์แล้ว ถ้าเก็บกวาดสักหน่อย แต่งหน้า แต่งตัวสักนิด รับรองขายออกแน่ๆ อนาคตยังอีกไกล ขอเวลา 3 ปี ขึ้นแท่นเป็นผู้นำแบงก์ในภูมิภาคได้ชัวร์